Napirend előtt: 2. szám

**E L Ő T E R J E S Z T É S**

***a Képviselő-testület 2015. november … -i rendes ülésére***

**Tárgy:** Beszámoló a Képviselő-testület lejárt határidejű határozatainak végrehajtásáról

**Készítette:** …………………………….

Molnárné dr. Szabados Judit

Jegyzői jogi referens

**Egyeztetve:** ……………………………..

Dankó Virág

Alpolgármester

**Látta:**  ……………………………

dr. Szalai Tibor

Jegyző

A napirend zárt ülésen történő

tárgyalást nem igényel.

**Tisztelt Képviselő-testület!**

A Képviselő-testület lejárt határidejű határozatainak végrehajtásáról - a feladatok elvégzésére kijelölt személyek jelentése alapján - az SZMSZ 14. § (1) bekezdése szerint az alábbiakban számolok be.

Budapest Főváros II. ker. Önkormányzat  
205/2015.(VI.25.) képviselő-testületi határozata

A Képviselő-testület

úgy dönt, hogy a Budapest Főváros II. Kerületi Önkormányzat tulajdonát képező, a Budapest II. kerület, Hűvösvölgyi út 149/b. szám alatti 11421/1 helyrajzi számú, 1197 m2 területű, „kivett lakóház, udvar,” megnevezésű ingatlant nyilvános versenytárgyaláson értékesíti, a versenytárgyalás induló árát az Immowell 2002 Kft. által 2015. március 9-én készített, és 2015. május 29-én aktualizált ingatlanforgalmi szakértői értékelés alapján bruttó 68.900.000,- Ft, azaz Hatvannyolcmillió-kilencszázezer forint összegben, a pályázati alapdíjat a bruttó induló ár 10%-ában határozza meg.

**Felelős:** Polgármester

**Határidő:** 2015. október 30.

(19 képviselő van jelen, 19 igen, egyhangú)

Budapest Főváros II. ker. Önkormányzat  
206/2015.(VI.25.) képviselő-testületi határozata

A Képviselő-testület

úgy dönt, hogy a Budapest Főváros II. Kerületi Önkormányzat tulajdonát képező, a Budapest II. kerület, Hűvösvölgyi út 149/a. szám alatti 11421/2 helyrajzi számú, 2420 m2 területű, „kivett lakóház, udvar, egyéb épület” megnevezésű, társasház jogi jellegű ingatlant nyilvános versenytárgyaláson értékesíti, a versenytárgyalás induló árát a Város fM Városgazdálkodási és Szolgáltató Kft. által 2015. március 2-án készített, és 2015. június 1-én aktualizált ingatlanforgalmi szakértői értékelés alapján bruttó 142.500.000,- Ft, azaz Egyszáz-negyvenkettőmillió-ötszázezer forint összegben, a pályázati alapdíjat a bruttó induló ár 10%-ában határozza meg.

**Felelős:** Polgármester

**Határidő:** 2015. október 30.

(19 képviselő van jelen, 19 igen, egyhangú)

**A 205-206. határozatok végrehajtását végzi**: a Vagyonhasznosítási és Ingatlan-nyilvántartási Iroda vezetője

**Végrehajtás**: Az ingatlanok nyilvános, egyfordulós versenytárgyaláson történő értékesítésre meghirdetésre kerültek 2015. szeptember 4. napjától 2015. október 5. napjáig terjedő időszakban. Az ingatlanokra regisztrációs lap nem érkezett, a pályázatok eredménytelenül zárultak.

Kérem a határozatok végrehajtásáról szóló beszámoló elfogadását.

**Budapest Főváros II. ker. Önkormányzat  
240/2015.(VIII.27.) képviselő-testületi határozata**

A Képviselő-testület

úgy dönt, hogy a Budapest Főváros XI. Kerület Újbuda Önkormányzatával kötött, az Újbudai Habilitációs Központ (1118 Budapest, Ménesi út 16.) intézményében nyújtott fogyatékos személyek nappali ellátására kötött megállapodást - az intézmény integrációja miatt visszamenőleges hatállyal - egyező akaratnyilvánítással 2015. június 30. napjával megszünteti és az integrációra való tekintettel a Budapest Főváros XI. Kerület Újbuda Önkormányzatával kötött, az Újbudai Szociális Szolgálat (1119 Budapest, Keveháza u. 6.) intézményében nyújtott fogyatékos személyek nappali ellátására kötendő megállapodást a határozat melléklete szerinti tartalommal, egyező akaratnyilvánítással 2015. július 1-jétől megköti.

Felkéri a Polgármestert a szükséges intézkedések megtételére.

**Felelős:** Polgármester

**Határidő:** 2015. október 1.

(17 képviselő van jelen, 17 igen, egyhangú)

**A határozat végrehajtását végzi**: Szociális és Gyermekvédelmi Iroda vezetője

**Végrehajtás:** A képviselő-testületi határozat mellékletét képező megállapodás Budapest Főváros II. kerületi Önkormányzat részéről 2015. szeptember 18-án, Budapest Főváros XI. Kerület Újbuda Önkormányzat részéről 2015. október 12-én aláírásra került.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat  
252/2015.(IX.24.) képviselő-testületi határozata**

Budapest Főváros II. Kerületi Önkormányzat Képviselő-testülete kötelezettséget vállal, hogy egyes fenntartási feladatok elvégzésére

2016. évi költségvetésben bruttó 230 MFt-ot

2017. évi költségvetésben bruttó 235 MFt-ot

2018. évi költségvetésben bruttó 245 MFt-ot

2019. évi költségvetésben bruttó 250 MFt-ot

biztosít annak érdekében, hogy a nyílt közbeszerzési eljárások megindíthatók legyenek, és az eljárások nyerteseivel a szerződés határozatlan időre megköthető legyen.

A Képviselő-testület felkéri a polgármestert, hogy a közbeszerzési eljárás megindítása érdekében tegye meg a szükséges intézkedéseket.

**Felelős:** Polgármester

**Határidő:** A közbeszerzési eljárás megindítására:2015. október 31.

A fedezet biztosítására: a 2016., 2017., 2018. és 2019. évi költségvetési

rendeletek elfogadása.

(19 képviselő van jelen, 18 igen, 1 nem)

**Budapest Főváros II. ker. Önkormányzat  
253/2015.(IX.24.) képviselő-testületi határozata**

Budapest Főváros II. Kerületi Önkormányzat Képviselő-testülete kötelezettséget vállal, hogy egyes fejlesztési feladatok elvégzésére

2016. évi költségvetésben bruttó 300 MFt-ot

2017. évi költségvetésben bruttó 306 MFt-ot

2018. évi költségvetésben bruttó 312 MFt-ot

2019. évi költségvetésben bruttó 318 MFt-ot

biztosít annak érdekében, hogy a nyílt közbeszerzési eljárások megindíthatók legyenek, és az eljárások nyerteseivel a szerződés határozatlan időre megköthető legyen.

A Képviselő-testület felkéri a polgármestert, hogy a közbeszerzési eljárás megindítása érdekében tegye meg a szükséges intézkedéseket.

**Felelős:** Polgármester

**Határidő:** A közbeszerzési eljárás megindítására2015. október 31.

A fedezet biztosítására: a 2016., 2017., 2018. és 2019. évi

költségvetési rendeletek elfogadása.

(19 képviselő van jelen, 18 igen, 1 nem)

**A 252-253. határozatok végrehajtását végzi**: Beruházási és Városüzemeltetési Iroda vezetője

**Végrehajtás:** A képviselő-testületi határozatok értelmében a közbeszerzési eljárások 2015. október 30-ával megindultak.

Kérem a határozatok végrehajtásáról szóló beszámoló elfogadását.

**Budapest Főváros II. ker. Önkormányzat  
261/2015.(IX.24.) képviselő-testületi határozata**

A Képviselő-testület

úgy dönt, hogy Dr. Bíró Eszter házi gyermekorvossal 1996. szeptember 13. napján létre jött és a 341/2014. (XI. 20.) képviselő-testületi határozatban jóváhagyott Megbízási szerződés mellékletében meghatározott rendelési időt - 2015. november 1. napjától- a határozat mellékletében foglaltak szerint módosítja.

A Képviselő-testület felkéri a polgármestert a szükséges intézkedések megtételére.

**Felelős**: Polgármester

**Határidő:** 2015. október 31.

(19 képviselő van jelen, 19 igen, egyhangú)

**A határozat végrehajtását végzi**: Alapellátásért felelős koordinátor

**Végrehajtás:** A hitelesített képviselő-testületi határozatot 2015. október 27-én Bíró Eszter házi gyermekorvos átvette.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat  
262/2015.(IX.24.) képviselő-testületi határozata

A Képviselő-testület

úgy dönt, hogy a II. kerület közigazgatási területén lévő háziorvosi körzetek megállapításáról szóló 13/2003. (IV. 23.) rendelet 2. mellékletében meghatározott 2-es számú gyermekeket ellátó háziorvosi körzet ellátására ManóMed Orvosi és Szolgáltató Korlátolt Felelősségű Társaság (székhelye: 1013 Budapest, Attila út 49. fszt. 2/A., telephelye: 1024 Budapest, Rét utca 3., cégjegyzékszám: 01-09-861440, adószám: 13556525-2-41, képviseletében eljár: Dr. Czok Melinda ügyvezető) 2015. december 1. napjától 2020. november 30. napjáig tartó határozott időtartamra a határozat mellékletében szereplő Egészségügyi feladat-ellátási szerződést megköti.

A Képviselő-testület felkéri a polgármestert a szükséges intézkedések megtételére.

**Felelős:** Polgármester

**Határidő:** 2015. október 31.

(19 képviselő van jelen, 19 igen, egyhangú)

A határozat végrehajtását végzi: Alapellátásért felelős koordinátor

**Végrehajtás:** Dr. Czok Melinda a képviselő-testületi határozat mellékletét képező Egészségügyi feladat-ellátási szerződést 2015. október 20-án aláírta.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat  
263/2015.(IX.24.) képviselő-testületi határozata**

A Képviselő-testület

úgy dönt, hogy dr. Darnót Gábor Felnőtt Háziorvosi és Belgyógyászati Betéti Társaság képviselőjével, dr. Darnót Gábor felnőtteket ellátó háziorvossal a mellékletben szereplő Egészségügyi feladat-ellátási szerződés módosítását megköti.

A Képviselő-testület felkéri a polgármestert a szükséges intézkedések megtételére.

**Felelős**: Polgármester

**Határidő:** 2015. október 30.

(19 képviselő van jelen, 19 igen, egyhangú)

**A határozat végrehajtását végzi**: Alapellátásért felelős koordinátor

**Végrehajtás:** Dr. Darnót Gábor a képviselő-testületi határozat mellékletét képező Egészségügyi feladat-ellátási szerződés módosítását 2015. szeptember 20-án aláírta.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat  
264/2015.(IX.24.) képviselő-testületi határozata**

A Képviselő-testület

Tar Endréné 1028 Budapest II.ker., Kő u. 9. szám alatti lakos gyógyszertámogatás elutasítása ügyében - 2015. június 16. napján kelt, IX-2827-1/2015. ügyiratszámú - átruházott hatáskörben hozott határozattal szemben benyújtott fellebbezéséről a határozat melléklete szerint dönt.

**Felelős:** Polgármester

**Határidő:** 2015. október 31.

(19 képviselő van jelen, 19 igen, egyhangú)

**A határozat végrehajtását végzi:** Szociális és Gyermekvédelmi Iroda vezetője

**Végrehajtás:** A képviselő-testületi döntés mellékletét képező elutasító határozat az ügyfél részére 2015. október 9-én kiküldésre került.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat****285/2015.(X.29.) képviselő-testületi határozata**

Budapest Főváros II. Kerületi Önkormányzat Képviselő-testülete

úgy dönt, hogy az irányítói jogkörébe tartozó Budapest II. kerületi Polgármesteri Hivatal Alapító Okiratát a törzskönyvi nyilvántartásba történő bejegyzés napjától módosítja jelen határozat 1. mellékletében foglaltak szerint, egységes szerkezetét pedig a jelen határozat 2. melléklete szerinti tartalommal elfogadja. Egyben felhatalmazza a Polgármestert mind a módosító, mind az egységes szerkezetű Alapító Okirat aláírására, és a törzskönyvi nyilvántartásban történő átvezettetésére.

**Felelős:** Polgármester

**Határidő:** 2015. november 6.

(20 képviselő van jelen, 20 igen, egyhangú)

**A határozat végrehajtását végzi**: Pénzügyi Iroda vezetője

**Végrehajtás:** Budapest II. kerületi Polgármesteri Hivatal Alapító Okirat módosítása a VII-497/87/2015. számú kísérőlevéllel és a hozzátartozó változás bejelentési kérelemmel együtt 2015. november 2-ai dátummal a Magyar Államkincstár részére megküldésre került.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat****292/2015.(X.29.) képviselő-testületi határozata**

A Képviselő-testület

úgy dönt, hogy a 315/2007.(IX.20.) és 403/2007.(XII.20.) Kt. határozatai alapján a BudaMédia Rózsadomb Kft-vel a Budapest Főváros II. Kerületi Önkormányzat területe közterületeinek reklám célú hasznosítására, valamint az ezeken folytatott hirdetési és reklám tevékenység felügyeletére 2008. február 5. napján megkötött szerződéssel kapcsolatban a BudaMédia Rózsadomb Kft. ügyvezetőjének, Kovács Istvánnak 2015. január 28-án az „Utasvárók” (szerződés V. fejezet 1.3. pont „Utasvárók”) tekintetében tett nyilatkozatát - mely szerint „egységes utasváró rendszer telepítési jogával élni nem kíván” - tudomásul veszi, és megállapítja, hogy a jelen határozat meghozatala napján az „Utasvárók” vonatkozásában a BudaMédia Rózsadomb Kft-nek Budapest Főváros II. Kerületi Önkormányzat közterületein a Reklámgazda jogosultsága megszűnt azzal, hogy az Önkormányzat a szerződés *„V. A Társaság feladatai, kötelezettségei és jogai” címszó 1.3./ „Utasvárók” pontja”-ban* a BudaMédia Rózsadomb Kft. által vállalt kötelezettségeinek teljesítése érdekében jogfenntartással él.

**Felelős:** Polgármester

**Határidő:** azonnal

(19 képviselő van jelen, 19 igen, egyhangú)

**A határozat végrehajtását végzi**: Vagyonhasznosítási és Ingatlan-nyilvántartási Iroda

vezetője

**Végrehajtás**: A képviselő-testületi döntésről a BudaMédia Rózsadomb Kft-t 2015. október 30. napján kelt levelünkkel írásban tájékoztattuk. A levél átvételére 2015. november 5. napján került sor.

Kérem a határozat végrehajtásáról szóló beszámoló elfogadását.

**H a t á r o z a t i j a v a s l a t o k**

A Képviselő-testület

205-206, 240, 252-253, 261, 262, 263, 264, 285, 292/**2015.** határozatok végrehajtásáról szóló beszámolót elfogadja.

**Felelős:** Polgármester

**Határidő:** azonnal

*(A határozat elfogadása egyszerű többségű szavazati arányt igényel.)*

Budapest, 2015. november 13.

**Dr. Láng Zsolt**

**Polgármester**